משלחת של שלום - ערב ערב באילת
משלחת של שלום
מאת: מערכת ערב ערב ● 8/12/2011 16:22 ● ערב ערב 2064
בית הספר התיכון ע"ש 'גולדווטר', אירח בשבוע שעבר משלחת המונה כעשר נשים יפניות הקוראות לשלום בעולם. ביקור המשלחת באילת נערך במסגרת שליחותם בכ- 100 מדינות ברחבי העולם, בהם הציבו את 'עמוד השלום', עליו רשום ב-4 שפות: 'ישרה שלום בעולם'
בית הספר התיכון ע"ש 'גולדווטר' בניהולה של מזל קציר, אירח בשבוע שעבר משלחת המונה כעשר נשים יפניות הקוראות לשלום בעולם. ביקור המשלחת באילת נערך במסגרת שליחותם בכ- 100 מדינות ברחבי העולם, בהם הציבו את 'עמוד השלום', עליו רשום ב-4 שפות: 'ישרה שלום בעולם'. עד עתה הוצבו כ- 300,000 עמודים ברחבי העולם ובעיר אילת הוצבו 3 עמודים: בבית הספר היסודי 'צאלים', בגן 'ארגמן' ובבית הספר התיכון ע"ש 'גולדווטר'. קבוצה זו מאמינה בעיצוב הדור הצעיר והעברת המסר דרכו לעולם כולו ומשכך, במסגרת ביקורם באילת קיימו פעילות בת כשעתיים באחת מכיתות ח' בבית הספר ע"ש 'גולדווטר' כמו גם ביתר המסגרות.
בתחילה המפגש, הסבירו לתלמידים באמצעות מתורגמנית את מהות פעילותם ולאחר מכן, נתבקשו התלמידים למלא דפים עם 'מנדלות' - דף אשר עליהם למלא בו באופן מעגלי: מילים, משפטים וכל אסוציאציה הקשורה בנושא השלום, אהבה ועוד. במקביל קבוצות אחרות יצרו מחומרי מיחזור פסלים ועבודות יצירה עם מסר לשלום על פי השקפת עולמם. בנוסף לכך, קיימה המשלחת שיח הידברות פורה ומעניין במיוחד עם צוות מורי בית הספר, חילקו חומרי הסברה לצורך המשך פעילות מבורכת זו עם שאר תלמידי בית הספר. "בהחלט ניתן לומר שהייתה חוויה מסוג אחר, הילדים התרגשו מאד ואף ברכו לשלום ביפנית. בימים אלו כל קריאה לשלום הינה משמעותית. נאחל ונייחל לשלום", ציינה מזל קציר, מנהלת בית הספר התיכון ע"ש "גולדווטר".